Birgitte Sættem

Herdis Birgitte Sættem Jomaas (født 9. juli 1978 i Molde) er en tidligere norsk håndballspiller som spilte for Larvik HK. Som ung spilte hun for Sportsklubben Rival i Molde. Hun fikk sitt internasjonale gjennombrudd som 21-åring da hun var med på Norges lag som ble verdensmester under VM i Norge i 1999. Da Kjersti Grini var skadet tok den unge debutanten ansvar og ble en stjerne. Hun var med på Norges lag som tok bronse i Sommer-OL 2000 i Sydney. Hun var også med på Norges lag som tok sølv i Håndball-EM 2002 for kvinner i Danmark.

Med Larvik vant hun fem seriemesterskap, fem Norgesmesterskap, samt Cupvinnercupen. Hun spilte i Larvik HK helt frem til hun la opp i 2006 grunnet skade og graviditet.

Referanser

Eksterne lenker 
 

Fødsler i 1978
Personer fra Molde kommune
Norske håndballspillere
Verdensmestere i håndball
Olympiske medaljevinnere i håndball
Olympiske bronsemedaljevinnere for Norge
Medaljevinnere under Sommer-OL 2000
Deltakere for Norge under Sommer-OL 2000
Håndballspillere under Sommer-OL 2000
Håndballspillere for Larvik HK
Spillere i Håndball-VM 1999 for kvinner
Spillere i Håndball-EM 2000 for kvinner
Spillere i Håndball-EM 2002 for kvinner